钦定古今图书集成/理学汇编/学行典/第239卷 > 陈策
## 钦定古今图书集成/理学汇编/学行典/第239卷 > 陈策

按《建昌府志》：陈策，南城人，进士。尝买骡，得不可被鞍
者，他日，其子与猾驵计，售之行人。策闻自追及告以
故，行者始谢还焉。有人从策买银器若罗纨者，策不
与罗纨，而尽投银器于火中，谓其人曰：“此皆质剂物
也，岁月既久，丝力已靡，脆不任用，故不与器。吾虞其
伪也，故为公验之而后与之。”